paragraph_text: Amalie Arena višenamjenska je građevina u Tampi na Floridi, SAD. Otvorena je u listopadu 1996. godine. Dom je momčadi Tampa Bay Lightninga, koja se natječe u najjačoj hokejaškoj ligi svijeta, NHL-u. Uz pedesetak hokejaških utakmica, godišnje ugosti još stotinjak drugih događaja, od utakmica košarke i dvoranskog američkog nogometa do glazbenih nastupa i političkih skupova. Ovisno o prirodi događaja, dvorana može ugostiti 19,000 - 21,500 posjetitelja.